Uz 30.08.2021. Nr. 1-9.1/2350

**Pārresoru koordinācijas centram**

*Atzinums par Ministru kabineta noteikumu projektu “Grozījumi Ministru kabineta 2015. gada 4. augusta noteikumos Nr. 454 “Noteikumi par publiskas personas sabiedrības ar ierobežotu atbildību tipveida statūtiem”” VSS-815*

Tieslietu ministrija ir izvērtējusi Pārresoru koordinācijas centra sagatavoto Ministru kabineta noteikumu projektu “Grozījumi Ministru kabineta 2015. gada 4. augusta noteikumos Nr. 454 “Noteikumi par publiskas personas sabiedrības ar ierobežotu atbildību tipveida statūtiem”” (turpmāk – noteikumu projekts) un tam pievienoto sākotnējās ietekmes novērtējumu (anotāciju) un atbalsta tā tālāku virzību, vienlaikus izsakot šādus iebildumus.

1. Vēršam uzmanību, ka noteikumu projektā ir iekļauti divi vienādi punkti. Proti, gan noteikumu projekta 1.3. punkts, gan 1.7. punkts paredz izslēgt noteikumu projekta 2. pielikuma 8. punktu. Līdz ar to lūdzam precizēt noteikumu projektu, novēršot attiecīgo punktu dublēšanos.
2. Noteikumu projekta 1.4. punkts paredz papildināt noteikumu projekta 1. pielikumu ar 9. punktu. Tāpat arī noteikumu projekta 1.8. punkts paredz papildināt noteikumu projekta 2. pielikumu ar 9. punktu. Taču informējam, ka jau pašlaik noteikumu projekta 1. un 2. pielikumā ir 9. punkts, kas attiecīgi paredz valdes vai padomes locekļu skaitlisko sastāvu sabiedrībā ar ierobežotu atbildību. Līdz ar to nav saprotams, vai ar noteikumu projekta 1.4. un 1.8. punktu tiek paredzēts papildināt šo noteikumu jau esošo 9. punktu vai tiek plānots papildināt šos noteikumu pielikumus ar jaunu punktu. Vēršam uzmanību, ka gadījumā, ja noteikumu projekta 1. un 2. pielikuma 9. punktu ir plānots papildināt, noteikumu projektā ietvertās redakcijas neiederas esošajā noteikumu 1. un 2. pielikuma 9. punktā, tādējādi būtu nepieciešams papildināt noteikumu 1. un 2. pielikumu ar jaunu punktu vai aizstāt pielikuma 8. punktu. Ņemot vērā minēto, lūdzam precizēt noteikumu projekta 1.4. un 1.8. punktu.

Valsts sekretāra vietniece

tiesību politikas jautājumos   L. Medina

Anita Cehanoviča

Civiltiesību departamenta

Komerctiesību nodaļas juriste

67036953, [Anita.Cehanovica@tm.gov.lv](mailto:Anita.Cehanovica@tm.gov.lv)